Florentia

Florentia (del latino classic, o Firenze in italiano) es un citate del region Toscana situate in le centro-west de Italia.
Illo es le citate capital de su region e del Citate metropolitan de Florentia. Illo es le centro urban con le population le plus grande in Toscana, 367 569 habitantes (1 500 000 in le area metropolitan).Bilancio demografico anno 2008, dati ISTAT

Le citate esseva un centro de mercato e financia in le Medievo quando illo esseva un del citates le plus ric del mundo. 

Florentia es considerate como le sito de origine del Renascentia o del renascentia italian; de facto, illo esseva nominate le Athenas del Medievo.Profs. Spencer Baynes, L.L.D., and W. Robertson Smith, L.L.D., Encyclopaedia Britannica. Akron, Ohio: The Werner Company, 1907: p.675 
Inter 1865 e 1870, le citate esseva le capital del Regno de Italia. 

Le centro historic de Florentia ha essite declarate un sito de Patrimonio Mundial del UNESCO in 1982. 

Florentia es considerate como un del citates le plus belle in le mundo, e su hereditage artistic, historic e cultural e le impacto in le mundo remane grande usque hodie. Le citate ha un impacto major europee in musica, architectura, education, cocina, moda, philosophia, scientia e religion. 

Le centro historic de Florentia contine numerose placias elegante, palatios del Renascentia, academias, parcos, jardines, ecclesias, monasterios, museos, e ateliers. 

Le citate ha essite nominate, con referentia a un studio de 2007, como le plus desiderate destination pro touristas in le mundo.

Le citate ha un grande varietate de collectiones de arte, specialmente le Palazzo Pitti e le Uffizi, (que ha 1,6 million touristas per anno). 

Florentia es le ultime citate preservate del Renascentia in le mundo e es considerate de multe como le capital del arte de Italia.

 Historia 

320px|left|thumb|Le façade del Cathedral, nominate "il Duomo" del parola Latin domus
Florentia esseva un citate roman e es considerate per le Encyclopaedia Britannica un del plus importante citates del Europa e del mundo politic, economic, e cultural durante 250 annos in le seculos XIV - XVI.

 Origines Roman 
260px|left|thumb|Florentia durante le Epocha Roman con le amphitheatro ancian.
Florentia esseva fundate per Julio Cesare in 59 aEC como un citate pro su soldatos veteran. Illo esseva appellate Florentia ("le florescente") e construite in le stilo de un campo militar con le stratas principal, le cardo e le decumanus, intersecante le Piazza della Repubblica presente. Situate in le Via Cassia, le route principal inter Roma e le nord, e con le valle fertile del rivo Arno, le citate ha rapidemente devenite un centro importante de commercio.

 Referentias 

Categoria:Citates in Italia
Categoria:Citates in Toscana
Categoria:Patrimonio Mundial in Italia